Zalai Károly

*Andorka Eszter Jeanne d’Arcról álmodik*

2003. február 17. volt. Hajnalodott. Andorka Eszter arra riadt, hogy rosszat álmodott. A máglyát látta, amelyen Jeanne d’Arcot megégették. Még a lány sikoltását is hallotta. De lehet, hogy ő sikoltott föl rémületében. Hogy a kis francia parasztlányról álmodott, nem csodálkozott rajta, hiszen napok óta ő járt a fejében, életét értékelte, és megpróbált tanulságokat le-vonni belőle. Micsoda tragikus női sors! Egy a sok közül, hiszen az ink-vizíció évszázadokon át több ezer boszorkánynak, vagy eretneknek bé-lyegzett lányt és asszonyt ítélt tűzhalálra, akiknek csak az volt a bűnük, hogy nem illetek a férfiak által alkotott világrendbe. Jeanne-nak már tizenéves kislányként látomásai voltak. Állítólag olyan szép képeket lá-tott, hogy amikor fölébredt, sírva fakadt, annyira fájt neki, hogy nem ál-modhat tovább. Andorka Eszter egy pillanatig irigykedve gondolt a lányra. Ő ezen a reggelen, sajnos, a máglyán szenvedő mártír arcát pillan-totta meg, míg Jeanne látomásaiban [Szent Mihály](https://hu.wikipedia.org/wiki/Mih%C3%A1ly_arkangyal), [Alexandriai Szent Katalin](https://hu.wikipedia.org/wiki/Alexandriai_Szent_Katalin) és [Antiokheiai Szent Margit](https://hu.wikipedia.org/wiki/Antiokheiai_Szent_Margit) tűnt föl; arra kérve a lányt, hogy űzze ki az évtizedek óta kegyetlenkedő angolokat Franciaországból, és vezesse el VII. Károlyt Reimsbe, hogy ott koronázzák meg. Eszter azon tűnődött, vajon ő miért nem álmodik sose ilyen szépet!? Mi lehet az oka annak, hogy az ő szívét, amióta megszületett, a hátrányos helyzetűek, cigányok, hajlék-talanok, mozgássérültek ejtették rabul, s imáival mindig értük könyörög? De nem csupán szavakkal, hanem tettekkel is segíteni próbált rajtuk: ételt és ruhát osztott, jó pár cigány gyereknek ő lett a gyámja, kábítószereseket vezetett jó útra, bibliaköröket szervezett, és közeli célja, a doktori disszer-táció elkészítésén túl az volt, hogy egy Bárkának elnevezett projektben összehozza az egészséges és sérült gyerekeket. Még pediglen azért, hogy megtapasztalhassák, milyen közel vannak egymáshoz, hogy legtöbbször csak az előítéletek emelnek gátat közéjük. De Andorka Eszter leggyűlöle-tesebb ellensége az erőszak volt. Mélységesen fölháborította, hogy az erősebb rendszeresen kezet emel a gyengébbre, legyen az utóbbi elesett, gyermek vagy éppen nő. Eszter hitte, hogy „az Úr mindenkit egy-formának teremtett, és a szószékről azt hirdette, lehet testvérem, hogy úgy érzed: semmid, igazán semmid nincsen, hangod nem hallatszik sehol, és szenvedésed látatlan marad; ám tudd: az Isten szemében minden üdvös-ség, a jó kezdete, a te felemeltetésed és a te jogaidnak helyreállítása; Isten előtt nincs rejtve, sem elfeledve a te ínséged…”

Szegény Jeanne d’Arc – gondolta Eszter – mennyi akadályon kellett átbukdácsolnia, abban a gonosz középkori világban. Amikor a hazai sere-gek élén már több sikert ért el – ami különösen azért volt értékes, mert a százéves háború hosszú-hosszú évtizedei során, egészen 1429-ig, a fran-ciák nem ismerhették meg a győzelem ízét –, még akkor is kételkedtek benne. A vaskalapos tanácsadók – persze Jeanne háta mögött – arra a ve-szélyre figyelmeztették Károlyt, hogy vigyázzon: ellenségei könnyen bemocskolhatják uralkodását; mert ha a lányról kiderülne, hogy boszor-kány, akkor Károly tulajdonképpen a sátán sugalmainak köszönheti a hatalmát. Az előrelátó uralkodó erre vizsgálatot rendelt el. Az udvari egy-házfik természetesen megállapították, hogy Jeanne d’Arc kifogástalan éle-tű, hívő keresztény, aki az alázat, becsület és egyszerűség erényeivel bír… Ettől kezdve Károly már nyugodtan igénybe vehette, s vette is a lány szolgálatait. Ám amikor Jeanne az ellenséges burgundiaiak fogságába esett, az uralkodó a kisujját sem mozdította érte, pedig váltságdíj fejében megvásárolhatták volna a szabadságát. A burgundi fogva tartók viszont hamar nyélbe ütötték az üzletet: 80 ezer fontért eladták Jeanne d’Arcot az angoloknak, akik hamarosan maguk is megalakították a „szent” törvény-széküket, hogy kiderítsék eretneke-e a francia lány. Vallatói hamar arra az álláspontra helyezkedtek – hiszen ez volt az államérdek –, hogy boszor-kánnyal van dolguk. Az egyházi törvényszéket Pierre Cauchon, beauvais-i püspök, párizsi egyetemi doktor vezette. Nomen est omen, gondolta gú-nyosan Andorka Eszter, hiszen a csaknem ugyanígy hangzó cochon, disznót jelent franciául. Ez a Cauchon, nevéhez méltón bánt a lánnyal, s hamarosan kiadatta őt a világi hatóságnak, hogy végrehajtsák rajta a ha-lálos ítéletet. A 19 esztendős mártír állítólag egy feszületet nézve, hang-talanul hagyta, hogy elemésszék a lángok. Miután a tűz kialudt, az an-golok átgereblyézték a hamut, hogy kiszedjék az elszenesedett testet, majd még kétszer megégették, hogy minden hamuvá váljék, nehogy bárkinek is eszébe jusson ereklyét gyűjteni. A hóhér, egy bizonyos Geoffroy Therage később azt állította, az ítélet végrehajtása közben attól félt, hogy el-kárhozik. Ellentétben Cauchon püspökkel, akinek egy csepp lelkiismeret- furdalása sem volt, boldogan élte tovább az életét. De azért mégsem kí-mélte őt a Teremtő. Eszter némi elégedettséggel vette tudomásul, hogy pár esztendővel később a püspököt borotválás közben, egy jó kis szív-rohammal szólította magához az Úr. Ugyanakkor szerencséje is volt, hi-szen így nem élhette meg, hogy eretnekként kiátkozták az egyház kebe-léből. Mert ugyanis huszonnégy évvel később, [1455](https://hu.wikipedia.org/wiki/1455)-ben VII. Károly király – akinek hírnevét most az árnyékolta be, hogy koronáját egy [eretnek](https://hu.wikipedia.org/wiki/Eretneks%C3%A9g)nek bélyegzett személy, vagyis Jeanne d’Arc révén szerezte – felkérte [III. Kallixtusz pápát](https://hu.wikipedia.org/wiki/III._Kallixtusz_p%C3%A1pa), vizsgáltassa felül Cauchonék döntését. Az új el-járásban – mert most ezt kívánta az államérdek – Jeanne-t ártatlannak találták, és [mártírrá](https://hu.wikipedia.org/wiki/V%C3%A9rtan%C3%BA) nyilvánították, Cauchont pedig elérte megérdemelt végzete, ha nem is azt állapították meg róla, hogy disznó, de azért eret-neknek bélyegezték. Jeanne d’Arcot viszont 1909-ben [boldoggá](https://hu.wikipedia.org/wiki/Szentt%C3%A9_avat%C3%A1s), 1920-ban pedig [szentté avatták](https://hu.wikipedia.org/wiki/Szentt%C3%A9_avat%C3%A1s).

Vajon, tűnődött Andorka Eszter, látta-e Jeanne előre a sorsát? Meg-súgták-e neki a szentek a jövendőt? És ha fogalma sem volt a végzetéről, vállalta-e volna a máglyahalált, ha tudja, boszorkánynak kikiáltva emész-tik el őt a lángok? És vajon halála pillanatában mit gondolt, hogy betöltötte a küldetését, vagy dühös volt a hazájára, amely cserben hagyta, miközben ő az életét áldozta érte? Ekkor persze Eszternek eszébe jutott egy másik máglya is, amelyen Jeanne előtt pár évvel Husz Jánost égették el, aki az egyház fejének csak Krisztust ismerte el, és a szószékről megkérdőjelezte az egyházi hierarchia és a pápaság létjogosultságát. És bár a Konstanzi zsinaton bántatlanságot ígértek neki, mégis elfogták, és az 1415 júniusá-ban kezdődött tárgyaláson felelősségre vonták tanításaiért. Husznak meg kellett volna tagadni, de ő nem volt hajlandó erre. Ezért aztán őt is eret-neknek nyilvánították, s még aznap megégették. Husz is bátran nézett szembe a halállal, állítólag zsoltárokat énekelve és Jézust dicsőítve lépett a máglyára. Az ő hamvait a Rajnába szórták. No és ha már az ilyesfajta ítéleteken gondolkodott, ezek után Giordano Bruno máglyahalála is eszé-be jutott Eszternek, aki – miközben hátat fordított az egyháznak – tudós-ként a világ végtelenségét hirdette. Ezért aztán istentelennek nevezte őt a Vatikán, és halálra ítélte. Azóta bebizonyosodott, hogy Brunónak szinte mindenben igaza volt. A Vatikán mégis hallgat, vajon miért? Bruno állí-tólag elfordította a fejét, amikor a Bibliát nyújtották felé, hogy meg-gyónjon. Ráadásul Huszhoz és Jeanne d’Archoz hasonlóan ő is szó nélkül tűrte a kínhalált. Miközben Andorka Eszter e dolgokon töprengett a ke-resztre feszített megváltó szavai jutottak eszébe. Vajon Jennae d’Arc, Husz János vagy Bruno, aki maga is szerzetes volt korábban, gondolt-e az Úr szavaira. Nem tudni, hisz hallgattak, nem suttogták, amit a keresztre feszített, hogy „én Istenem, én Istenem, miért hagytál el engemet?” Talán azért, mert őket, Jézussal ellentétben, nem kerítette hatalmába a szenvedés és az elbizonytalanodás? Andorka Eszter épp azt kutatta magában, nem követ-e el bűnt, ha ilyesmiken töpreng, amikor csöngettek. Fölkapott gyo-rsan a hálóingére egy fürdőköpenyt, kikucskált a leselkedőn, s látta, hogy Csaba áll odakint, meglehetősen „elázva”. Jól ismerte. Bizony a fiú újra meg újra beleesett az alkohol és a kábítószer csapdájába. Biztos megint segítségre van szüksége, talán pénzt fog kunyerálni, vagy csak ki akarja magát aludni. Eszter elmosolyodott, s ajtót nyitott. Úgy gondolta, ez az ő próbája, nem riadhat vissza tőle. Kis dolog.

A másnapi újságban ez állt:

„2003. február 17-én Andorka Eszter lelkésznő gyilkosság áldoza-tává vált. Egy kábítószer hatása alatt álló, korábban zaklatás miatt ki-szabott büntetése próbaidejét töltő, 25 éves férfi, J. Csaba veszprémi lakos a lelkésznő lakásán végzett vele. Az elkövető néhány nappal elfogása után beismerte a tettét. A nyomozás során kiderült, hogy a gyanúsított társaival egy budapesti szórakozóhelyen mulatott, ahol marihuánás cigarettát szí-vott, és ecstasy tablettát fogyasztott. Ezután reggel hétkor egyedül kereste föl régi ismerősét, a későbbi áldozatot, aki beengedte őt lakásába. Három-negyed órás beszélgetés után egy köntös zsinórjával megfojtotta a fiatal nőt. Tettét azzal magyarázta, hogy: „bekattant”. J. Csaba a gyilkosság után magával vitte a lelkésznő mobiltelefonját és hátizsákját.”